અમદાવાદ શહેરમાં વાસણા વિસ્તારમાં આવેલા રિવરસાઈડ પાર્કમાં ગત દિવસે રાતના સમયે બે સગી બહેનો ઘરમાં લોક થઈ ગઈ હતી. વસુ સિંહ (ઉ. વ: 3) અને ત્રિશા સિંહ (ઉ.વ 7) બંને બહેનો ઘરમાં લોક થઈ જતાં ફાયર બ્રિગેડની ટીમ ઘટના સ્થળે પહોંચી બાળકોઓને રેસ્ક્યુ કરવામાં આવી હતી. પ્રાપ્ત માહિતી મુજબ , બાળકીના પિતા કામથી અમદાવાદથી બહાર ગયા હતા જ્યારે તેની માતા પડોશીનાં ત્યાં ગઈ હતી. જ્યારે મોટી દીકરી ત્રિશા ઘરની ગેલેરીમાં રમતી હતી અને ગેલેરીનો દરવાજો લોક થઈ જતાં તે ત્યાં ફસાઈ ગઇ હતી. ગેલેરીનો દરવાજો લોક થઈ જતાં ત્રિશા બૂમો પડવા લાગી તેની બૂમો સાંભળતાની સાથે ત્રિશાની માતા ઘર પર પહોંચી પરંતુ ઘરનો દરવાજો ઓટોમેટિક હોવાથી લોક થઈ ગયો હતો અને ધ્યાને આવ્યું કે ઘરની ચાવી પણ અંદર પડી છે.